تورک هاوا یول‌لاری (THY) ایستانبول آتاتورک هاوا لیمانی ایله اؤلکه‌نین معین بؤلگه‌لرینده گؤزله‌نیلن ال وئریش‌سیز هاوا شرایطینه گؤره 20 ایچ و خاریجی سفرلرینی لغو ائتدی.
تورک هاوا یول‌لاری‌نین مطبوعات خیدمتی بوگونه پلان‌لاش‌دیریلان ایچ خطده 16، دیش خطده ایسه 4 سفرین باش توتمایاجاغینی آچیقلادی.
آچیقلامادا یولجولارین سفرلرین‌دن اول اوچوشلا باغلی سون دورومو "www.turkishairlines.com"  اینترنت آدرسیندن یاخود دا "444 0 849" نؤمره‌لی چاغری مرکزین‌دن اؤیرنمه‌لری ایستندی.
دؤولت هاوا میدان‌لاری ایداره‌سی‌نین آتاتورک هاوا لیمانی باش مودیرلیگی ده یاشانا بیله‌جک ال‌وئریش‌سیز هاوا شرط‌لرینه گؤره بیر سیرا تدبیرلر گؤردو.
بونا گؤره بوگون (13 دسامبر) ساعت 15.00 ایله صاباح (14 دسامبر) 06.00 ساعت‌لاری آراسیندا آتاتورک هاوا لیمانین‌دان اوچوش‌لار 5 فایز آزالاجاق.
یولجولارین بیلط آلدیق‌لاری شیرکت‌لرین اینترنت سایتلاریندان‌ اوچوش‌لارینی تعقیب ائتمه‌لری توصیه ائدیلیب.
